Роден е на 18 април 1863 година във Виена в едно от големите земевладелски семейства в Австрийската империя с големи владения в Моравия и Унгария. През 1893 година постъпва на дипломатическа служба и работи в различни посолства на Австро-Унгария, а през 1906 – 1911 година е посланик в Русия. През 1908 година постига споразумение с Русия за Анексията на Босна и Херцеговина, подписано в личното му имение Бухлау. През 1912 година става външен министър и ръководи австро-унгарската дипломация по време на Балканските войни и първите месеци на Първата световна война. В началото на 1915 година е отстранен от поста, критикуван за прекалените отстъпки, които предлага на Италия за присъединяването ѝ към Централните сили. След това заема високи постове в двора на император Карл I, а след края на империята се оттегля в именията си в Унгария.